**PRESSEMEDDELELSE:**

**Hogias cloud-løsning kører dansk bustrafik ind i fremtiden**

**I samarbejde med Movia har Hogia indført en helt ny metode til at håndtere information i realtid til og fra busserne. Det giver nye muligheder for, hvordan man kan opdele ansvaret for teknikken i busserne mellem den lokale trafikstyrelse og busselskaberne – hvilket i sidste ende giver større frihed og færre omkostninger.**

Movia, som er ansvarlig for bustrafikken i København og Sjællandsområdet, har sammen med Hogia indført en ny og mere simpel løsning til at håndtere data i realtid til og fra de 1.600 busser. Det er ikke længere nødvendigt med avancerede indbyggede systemer for at spore bussens lokalitet i forhold til den planlagte rute. I stedet sendes bussens GPS-koordinater til Hogias centrale cloud-system, der indeholder alle oplysninger.

– Hogias nye koncept giver Movia adgang til brugbare prognoser i realtid, og det er ikke længere Movias ansvar at udstyre og vedligeholde busserne. Som trafikselskab kan vi centralisere styringen og vedligeholdelsen af trafikinformationssystemet der, hvor ressourcerne findes, og slippe ansvaret for teknikken i busserne, forklarer Annette Heckscher, it-chef hos Movia.

Målet er, at alle Movias 1.600 busser sender deres GPS-koordinater til det centrale system en gang i sekundet – det vil sige over 100 millioner dataoverførsler i døgnet. Det centrale system indeholder alle oplysninger om busruterne, og alle opdateringer, ændringer og vedligeholdelse udføres samme sted. Al trafikinformation i busserne opdateres i realtid via cloud-systemet – en hidtil tidskrævende proces, hvor systemet i busserne skulle opdateres enkeltvis. Alle bussers aktiviteter gemmes, og det giver helt nye muligheder for at følge op på situationer i trafikken samt analysere og planlægge tidsplaner.

– Så vidt vi ved, er vi de første i Europa, som anvender Internet of Things til at revolutionere håndteringen af realtidsinformation i dette omfang. Den kollektive trafik bliver optimeret i form af en mere enkel teknologisk løsning med færre omkostninger, forklarer Jonatan Hanson, chef for Hogia Public Transport Systems.

Hogias software leverer i dag rejseoplysninger til 90 % af alle brugere af den kollektive trafik i Sverige. I Norden er tallet 70 %. Hogias kunder tæller blandt andet de seks største trafikstyrelser i Norden – det vil sige organisationerne, der forvalter den kollektive trafik i Stockholm, København, Helsinki, Oslo, Västra Götaland og Skåne. I Storbritannien hedder to af kunderne Norfolk County Council og Red Funnel, og derudover har Hogia et iganværende projekt med Transport for London.

Hogia deltager i InformNorden i Aalborg den 13.-15. september. Besøg Hogias stand, hvor vi blandt andet demonstrerer TransitCloud.

5. september 2017

**Om InformNorden**  
InformNorden blev etableret i 1998 af trafikstyrelserne i hovedstæderne i Danmark, Finland, Island, Norge og Sverige. Formålet med InformNorden er at samle brugere og leverandører af it-løsninger til den kollektive trafik og udveksle erfaringer og ideer. Hvert år afholder InformNorden en konference. Læs mere på [www.nordicpublictransport.com](http://www.nordicpublictransport.com)

**Kontaktperson:**   
Emma Soovik, pressesekretær – mobil 070-817 96 51, mail [emma.soovik@hogia.se](mailto:emma.soovik@hogia.se)

**Hogia-koncernen** består af 27 selskaber i Norden og Storbritannien med i alt 625 medarbejdere. Koncernen arbejder med softwareløsninger og driver virksomhed inden for tre områder: [*økonomi- og administrationssystemer*](http://www.hogia.se/ekonomilosningar_8978.asp?utm_source=mnd&utm_medium=boiler&utm_campaign=pm), [*personalestyringssystemer*](http://www.hogia.se/hr-losningar_8949.asp?utm_source=mnd&utm_medium=boiler&utm_campaign=pm) og [*transportsystemer*](http://www.hogia.se/transportlosningar_8979.asp?utm_source=mnd&utm_medium=boiler&utm_campaign=pm). Læs mere på [*www.hogia.se.*](http://www.hogia.se/?utm_source=mnd&utm_medium=boiler&utm_campaign=pm)